b'\n_START_ARTICLE_\nNoosf\xc3\xa4\xc3\xa4r\n_START_PARAGRAPH_\nNoosf\xc3\xa4\xc3\xa4r ehk m\xc3\xb5istusesf\xc3\xa4\xc3\xa4r on Vladimir Vernadski j\xc3\xa4rgi inimm\xc3\xb5istuse poolt kujundatud ja keemiliselt \xc3\xbcmberkorraldatud sf\xc3\xa4\xc3\xa4r planeedi Maa \xc3\xbcmber._NEWLINE_Noosf\xc3\xa4\xc3\xa4r on biosf\xc3\xa4\xc3\xa4ri \xc3\xbcks arenguj\xc3\xa4rk, etapp, mida seostatakse inimese m\xc3\xb5istusliku tegevusega._NEWLINE_Maa kui terviku seisukohalt on t\xc3\xa4nap\xc3\xa4evases maailmas teatud sf\xc3\xa4\xc3\xa4riline kolmik: biosf\xc3\xa4\xc3\xa4r, sotsiosf\xc3\xa4\xc3\xa4r ja tehnosf\xc3\xa4\xc3\xa4r, kuid leidub ka k\xc3\xa4sitlusi kus \'iniminfluentse\' noosf\xc3\xa4\xc3\xa4ri moodustavad sotsiosf\xc3\xa4\xc3\xa4r ja tehnosf\xc3\xa4\xc3\xa4r (inimtekkeliste struktuuride s\xc3\xbcsteem (n\xc3\xa4iteks k\xc3\xbclad, veetammid, transport ja infotehnoloogia jpm) .\n_START_SECTION_\nKoht geos\xc3\xbcsteemis\n_START_PARAGRAPH_\nMajandusgeograaf Mart Vabar on kirjeldanud geos\xc3\xbcsteemi \xc3\xbchiskonnasf\xc3\xa4\xc3\xa4ri teket j\xc3\xa4rgnevalt: "Kaks miljonit aastat tagasi hakkas inimkond biosf\xc3\xa4\xc3\xa4ri transformeerima, tekkis (genesis) sotsiosf\xc3\xa4\xc3\xa4r kui geograafiline fenomen, mille olemus seisneb selle liikmete m\xc3\xb5istusp\xc3\xa4rases koost\xc3\xb6\xc3\xb6s eksisteerimiseks ja p\xc3\xbcsimaj\xc3\xa4\xc3\xa4miseks vajalike tingimuste ning keskkonna kujundamisel."\n_START_SECTION_\nVernadski biosf\xc3\xa4\xc3\xa4ri k\xc3\xa4sitlus\n_START_PARAGRAPH_\nVladimir Vernadski (alates 1926): Vernadski biosf\xc3\xa4\xc3\xa4r on kosmiline mehhanism, millel on oma kindel koht planeedi kui terviku struktuuris ja ta paikneb meie planeedi pinnal. Sisaldades kogu elusainekogumit, muundab biosf\xc3\xa4\xc3\xa4r P\xc3\xa4ikese kiirgusenergia keemiliseks ja f\xc3\xbc\xc3\xbcsiliseks energiaks, mis omakorda l\xc3\xa4heb meie planeedi "tardunud" elutu mateeria \xc3\xbcmbert\xc3\xb6\xc3\xb6tamiseks. Noosf\xc3\xa4\xc3\xa4r moodustub siis, kui valdava t\xc3\xa4htsuse selles protsessis saab inimm\xc3\xb5istus  .'